

**ALYTAUS REGIONO PLĖTROS TARYBA**

**SPRENDIMAS**

**DĖL ALYTAUS REGIONO PLĖTROS TARYBOS 2016 M. BALANDŽIO 4 D. SPRENDIMO NR. 51/6S-18 „DĖL ALYTAUS REGIONO PROJEKTŲ SĄRAŠO**

**2014-2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS 8 PRIORITETO „SOCIALINĖS ĮTRAUKTIES DIDINIMAS IR KOVA SU SKURDU“ PRIEMONĖS NR. 08.1.2-CPVA-R-408 „SOCIALINIO BŪSTO FONDO PLĖTRA“ ĮGYVENDINIMUI TVIRTINIMO“ PAKEITIMO**

 2021 m. gruodžio 21 d. Nr. K-63

Alytus

Vadovaudamasi Atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos fondų investicijų veiksmų programą ir rengiantis įgyvendinti 2021–2027 metų Europos Sąjungos fondų investicijų programą, taisyklių, patvirtintų Lietuvos Respublikos Vyriausybės 2014 m. birželio 4 d. nutarimu Nr. 528 „Dėl Atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos fondų investicijų veiksmų programą ir rengiantis įgyvendinti 2021–2027 metų Europos Sąjungos fondų investicijų programą“, 11.2 papunkčiu, Lietuvos Respublikos regioninės plėtros įstatymo 23 straipsnio 1 dalies 9 punktu, 3 dalimi, Iš Europos Sąjungos struktūrinių fondų lėšų bendrai finansuojamų regionų projektų atrankos tvarkos aprašo, patvirtinto Lietuvos Respublikos vidaus reikalų ministro įsakymu 1V-893 „Dėl Iš Europos Sąjungos struktūrinių fondų lėšų bendrai finansuojamų regionų projektų atrankos tvarkos aprašo patvirtinimo“, 15 punktu, 22.1 papunkčiu ir atsižvelgdama į 2023 m. gruodžio 19 d. Lietuvos Respublikos vidaus reikalų ministerijos pateiktą raštą Nr. 1D-6335, Alytaus regiono plėtros tarybos kolegija n u s p r e n d ž i a:

Pakeisti Lietuvos Respublikos socialinės apsaugos ir darbo ministerijos 2014–2020 metų Europos Sąjungos fondų investicijų veiksmų programos priemonės Nr. 08.1.2-CPVA-R-408 „Socialinio būsto fondo plėtra“ iš Europos Sąjungos struktūrinių fondų lėšų siūlomų bendrai finansuoti Alytaus regiono projektų sąrašą, patvirtintą Alytaus regiono plėtros tarybos 2016 m. balandžio 4 d. sprendimu Nr. 51/6S-18 „Dėl Alytaus regiono projektų sąrašo 2014–2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ priemonės Nr. 08.1.2-CPVA-R-408 „Socialinio būsto fondo plėtra“ įgyvendinimui tvirtinimo“, ir jį išdėstyti nauja redakcija (pridedama).

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Kolegijos pirmininkas Nerijus Cesiulis